nezmer ad t-nernu ɣer wayen i d-nezwar deg umeslay deg wayen yerzan asatal n tlalit n wungal aqbayli : gar yimentilen11 yessawḍen imura-ya ad arun ungal : 1- Lebɣi yezgan ɣur-sen ad seddun idles aqbayli d ufara (Salem Chaker, 1992 : 05) ; yuɣ lḥal d lebɣi aqdim seg 1945. as ma yella waya, inagalena ur d-sɣersen ara iman-nsen seg yiẓuran i ten-yezdin d wansay, ṭṭfen deg wansay, kkaten ad ddun d ufara ; tenna Dahnia Abrous ɣef wanect-a (2004 : 4073),  d tazmert-a n tmuɣli ɣer yimal war ma yettwattu wansay i as-yefkan udem d ayla-s i tsekla taqbaylit ass-a.12 2- Anadi n tmagit tamaziɣt ɣef yezga lḥif deg tmurt-is. Dɣa asentel-a n tmagit yezga deg wungalen n teqbaylit : asfel (Racid Ɛellic, 1981), Fafa (idem, 1986), Askuti (Saɛid Saɛdi, 1983), Iḍ d wass (Ɛmer Mezdad, 1990),